রাস্তায় ফলের রস খেয়ে কি এইডস হবে? অবশ্যই না। যারা মাইক্রোবায়োলজি বা ভাইরোলজি নিয়ে পড়েছেন তারা নিশ্চিত ভ্রু কুঁচকে তাকিয়ে ভাবছেন এটা কোন লিখার বিষয়বস্তু হলো? দু:খের সাথে জানাতে হচ্ছে, এটা নিয়ে লিখতে হচ্ছে। যেহেতু আমরা যুক্তির চাইতে উদ্ভট খবর এবং ভুয়া খবরে বেশি বিশ্বাসী, তাই ফেসবুকে অনলাইন ভুয়া নিউজ পোর্টালের প্রসার দিন দিন বাড়ছেই। এর সাথে চলেছে ভুয়া বা নকল ফেসবুক আইডি এর দৌরাত্ন্য। আতঙ্কের বিষয় হলো, লেখাপড়া জানা মানুষজন সেগুলো যাচাই বাছাই না করে এবং অনেক সময় শুধু শিরোনাম দেখেই শেয়ার দিচ্ছে। এই লেখায় যুক্তির আলোকে প্রশ্নটির উত্তরের ব্যাখ্যা করার চেষ্টা করবো এবং জনসাধারণের বোধগম্য উপযোগী হবে আশা করি।